บาทเปิด 30.23 บาทต่อดอลลาร์ คาดอ่อนค่า
เงินบาทเปิดตลาด 30.23 บาทต่อดอลลาร์ คาดอ่อนค่าตามตลาดภูมิภาคหลังดอลล์แข็ง มองกรอบวันนี้ 30.15 -30.30บาทต่อดอลลาร์ ติดตามเจรจาการค้า
28 พ.ย. 2562

เงินบาทเปิดตลาด 30.23 บาทต่อดอลลาร์ คาดอ่อนค่าตามตลาดภูมิภาคหลังดอลล์แข็ง มองกรอบวันนี้ 30.15 -30.30บาทต่อดอลลาร์ ติดตามเจรจาการค้า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.23 บาท/ดอลลาร์ จากเย็นวานนี้ ที่ปิดตลาดที่ระดับ 30.23/24 บาท/ดอลลาร์
"วันนี้เงินบาทอาจจะอ่อนค่าเล็กน้อยเป็นไปตามการแข็งค่าของดอลลาร์ในตลาดโลกหลัง GDP ไตรมาส 3 และยอดคำสั่งซื้อสินค้าคงทนของสหรัฐดีกว่าคาด ขณะที่บอนด์ยีลด์ปรับตัวสูงขึ้น"
อย่างไรก็ตาม มีประเด็นจากการที่ประธานาธิบดีโดนัลด์ ทรัมป์ ของสหรัฐ ลงนามในร่างกฎหมายสนับสนุนการเรียกร้องประชาธิปไตยในฮ่องกง อาจจะเป็นปัจจัยกดดันการเจรจาการค้า ซึ่งต้องจับตาดูความเห็นต่างๆ เกี่ยวกับ Trade Deal ที่จะออกมาในระยะนี้
นักบริหารเงิน คาดว่า วันนี้เงินบาทจะเคลื่อนไหวในกรอบ 30.15 - 30.30 บาท/ดอลลาร์